Blankenberge - Iedereenverdientvakantie Jaarlijks genieten meer als 10.000 mensen met specifieke wensen van hun welverdiende vakantie
Telefoon: 050 431 243
Maandag: 8u30 – 12u en 14u – 16u
Dinsdag: 8u30 – 12u
Donderdag: 8u30 – 11u30 Swart Maandag: Plaasmoorde se ‘rimpeleffek raak almal’ | News24
LAST UPDATED: 2018-05-22, 19:38
Swart Maandag: Plaasmoorde se ‘rimpeleffek raak almal’
Candice Bezuidenhout & Roslyn Klaasen
’n See van mense in swart klere het Maandag onder die R330-brug buite Humansdorp teen plaasmoorde saamgetrek.
Die sowat 400 boere het met kruise, swart ballonne en plakkate wat lui “Stop plaas- moorde” langs die N2 gestaan. Die optog was deel van die Swart Maandag-optog.
Die boere het op hul knieë gegaan en hul hande en kruise omhoog gehou in ’n oomblik van stilte vir die boer van Klapmuts, Joubert Conradie, wat verlede week tydens ’n plaas-aanval vermoor is.
Soortgelyke optogte is ook in die buitewyke van Port Elizabeth, Kirkwood, Cradock en Rietbron gehou.
Volgens Dolf van Vuuren, voorsitter van die landbouvereniging in Rietbron, was dié gemeenskap en hul buurdorp, Willowmore, se boere tot dusver ’n aanslag teen boere ge-spaar, maar wou hulle nogtans ter ondersteuning van ander boere solidariteit toon en ’n danksegging hou vir hul veiligheid.
“Ons boere, plaaswerkers en inwoners van die dorp het ’n biduur gehou om as ’n eenheid saam met die res van die land se boere te staan,” het Van Vuuren gesê.
Die boeregemeenskap is dit eens dat dit nie ’n swart-wit-optrede is nie.
Patsy Kruger, ’n byeboer in die Elands- riviervallei, het beklemtoon dat wanneer ’n boer vermoor word, dit ’n rimpeleffek het.
“As die boer vermoor word en die plaas nie meer bewerk kan word nie, waarheen gaan die werkers?” vra sy.
Phillip Vosloo, ’n inwoner van die stad, sê hy ondersteun die optog omdat sy ouma jare gelede op Steytlerville vermoor is. Volgens hom is die taak té groot vir die polisie.
Volgens Willie Bosch, voorsitter van die Farm Comm-buurtwag, kan die regering meer vir boere se beskerming doen.
“As hulle eenhede vir die ondersoek na politieke moorde in KwaZulu-Natal tot stand kan bring, hoekom nie ook iets vir die boere doen nie?”
Hy meen die boere moet self ook verant- woordelikheid aanvaar vir hul veiligheid by die huis.
Inwoners van die sitrusdorp Kirkwoord en die boeregemeenskap van Cradock het Maandagaand byeengekom om teen misdaad en plaasmoorde te bid.
EMS official under investigation after ambulance collides with cop’s vehicle
Stormers’ house is burning down, Wakefield admits
Ashwin Willemse, quotas and other microaggressions in the workplace: how do you deal with it?
Wesbank 18:54 PM